Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 195/12/8802	Košice I, 12.6.2014
EEČ : 2-63-184-2014

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice I zo dňa 1.10.2012, spisová značka 3 Pv 195/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v presne nezistenej dobe v mesiaci apríl 2011 pred obytným blokom na ul. Varšavskej č. 13 v Košiciach uzavrel ústnu dohodu s domovou dôverníčkou uvedeného  bloku XXXXX o vykonaní práce a to opravy schodišťa pred a za obytným blokom na ul. Varšavskej č. 13 v Košiciach, po ich vzájomnej dohode dňa 13.5.2011 mu bola na jeho účet vedený v SLSP a.s. zaslaná záloha v o výške 400,00,-€ určená na nákup materiálu, pričom k oprave schodišťa ani k vráteniu zverených prostriedkov do dnešného dňa nedošlo, čím Spoločenstvu vlastníkov bytov, Varšavská č. 13, Košice spôsobil škodu 400,00,-€.

Uznesením prokurátora Okresnej prokuratúry Košice I zo dňa 1.10.2012, spisová značka 3 Pv 195/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
Uznesením povereného príslušníka Obvodného oddelenia PZ, Košice- Ťahanovce,  sp.zn. ORP-1296/TH-KE-2012 z 28.3.2012 bolo podľa § 199 ods. 1 Trestného poriadku začaté trestné stíhanie a d¨ľa 6.6.2012 podľa § 206 ods. 1 Trestného poriadku vznesené obvinenie XXXXX za prečin sprenevery  podľa § 213 ods.1 Trestného zákona na tom skutkovom základe, že 

 - v presne nezistenej dobe v mesiaci apríl 2011 pred obytným blokom na ul. Varšavskej č. 13 v Košiciach uzavrel ústnu dohodu s domovou dôverníčkou uvedeného  bloku XXXXX o vykonaní práce a to opravy schodišťa pred a za obytným blokom na ul. Varšavskej č. 13 v Košiciach, po ich vzájomnej dohode d¨ľa 13.5.2011 mu bola na jeho účet vedený v SLSP a.s. zaslaná záloha v o výške 400,00,-€ určená na nákup materiálu, pričom k oprave schodišťa ani k vráteniu zverených prostriedkov do dnešného d¨ľa nedošlo, čím Spoločenstvu vlastníkov bytov, Varšavská č. 13, Košice spôsobil škodu 400,00,-€.

Prokurátor Okresnej prokuratúry Košice I uznesením  sp. zn. 3Pv 195/12-6 zo d¨ľa 01.10.2012 podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obvinenému XXXXX. Obvinenému bola určená skúšobná doba v trvaní 30 mesiacov. 

Toto uznesenie sa stalo právoplatným d¨ľom 13.10.2012.

Podľa § 217 ods. 1 ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. Inak rozhodne, a to v prípade aj počas skúšobnej doby, že sa v trestnom stíhaní pokračuje.
	
Obvinený počas skúšobnej doby, ako to vyplýva z odpisu z registra trestov, viedol riadny život a nedopustil sa žiadnej ďalšej trestnej činnosti. Z výpisu z Ústrednej evidencie priestupkov MV SR vyplýva, že počas skúšobnej doby d¨ľa 28.03.2013 spáchal  priestupok v zmysle § 16 ods. 4 zák. č. 8/2009 Z. z. spočívajúci v porušení pravidiel cestnej premávky – rýchlosť jazdy, za ktorý mu bola uložená pokuta v blokovom konaní vo výške 60,-€. D¨ľa 08.04.2013 spáchal  priestupok v zmysle § 4 ods. 1 písm. b) zák. č. 8/2009 Z. z. spočívajúci v porušení pravidiel cestnej premávky – povinnosti vodiča, za ktorý mu bola uložená pokuta v blokovom konaní vo výške 20,-€. Napriek uvedenému, najmä vzhľadom na charakter zistených priestupkov, ich nepatrný následok a okamžité vyriešenie v blokovom konaní, mám za to, že nie je daný dôvod na neosvedčenie obvineného v skúšobnej dobe.

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor